Waag (Steernbild)

Daten to dat Steernbild Waag Naam  Waag Latiensch Beteken  Libra Latiensch Genitiv   Librae Latiensch Afkörten  Lib Laag  op d Ekliptik Rektaszension  14h 21m bit 16h 2m Deklinatschoon  -29° 59´ bit -0° 28´ Flach  538 Quadratgrad Woneem to sehn  60° Noord bit 90° Süüd Wanneer to sehn(in Düütschland)  Januar bit Juli Tall vun de Steernsmit Magnitude < 3m  2 Hellste Steern,Magnitude  Zuben-el-schemali2,61m Meteorströöm  — Naversteernbiller(vun Noord in’nKlockenwiesersinn) Slang (Kopp) 
Jumfer 
Waterslang 
(Zentaur)
Wulf
Skorpion 
Slangdräger center|250px|duum|Koort vun’t Steernbild Waag
De Waag (lat. Libra, astronoomsch Teken ♎) is een vun de modernen 88 Steernbiller un is op de Ekliptik to finnen. Dormit tellt de Waag to de Deerkreisbiller.

 Utsehn un Beschrieven 
duum|Opnahm vun de Waag (Mitt), de hellen Steerns links ünnen höört to’n Skorpion
De Waag is en Steernbild twüschen den Skorpion un de Jumfer. Blots twee vun ehr Steerns sünd heller as de 3. Gröttenklass, wat dat Steernbild ’n beten weniger opfällig maakt as de annern Deerkreisbiller. Liekers is de Waag mit Free Oog to sehn.

De Positschoon vun de Waag is op de Ekliptik, so dat de Sünn, de Maand un de Planeten dör dat Steernbild dörlopen dörtehn künnt. Dormit höört se na Definitschoon to de Deerkreisbiller. Wegen de Präzesschoonsbewegen vun de Eerdass hett sik de Tiet vun’n Sünndörgang dör de Waag siet dat Öllerdom ännert. To Tiet steiht de Sünn vun’n 31. Oktober bit to’n 23. November in de Waag.

 Historie un Mythologie 
De Waag höört to de klass’schen 48 Steernbiller vun de Antike, de vun Ptolemäus beschreven worrn sünd. De Beteken „Waag“ harr se al bi de Sumerer (Giš-rin) – mööglicherwies wegen de Sünn, de vör 4.000 Johren to de Tiet vun’t Dag- un Nachtgliek dor stahn hett. Villicht weer dat aver ok wegen de Stüern, de to de Tiet vun’t Johr indreven worrn sünd. De Indrievers hebbt to’n Afmeten vun dat fällige Koorn en Balkenwaag bruukt.

Bi de Babyloniers un de antiken Greken weern de Steern dorgegen to dat Steernbild Skorpion torekent un hebbt sien Scheren dorstellt. Bi de Greken hett disse Konstellatschoon dorüm den Naam Chelai („de Klauen“) hatt. Ok de araabschen Astronomen hebbt de Steerns to den Skorpion tellt De Steerns β un γ weern de nöördliche Scheer, de Steerns α, υ un σ weern de süüdliche Scheer.

De hüütige Naam Waag is üm 100 n. Chr. vun de Römers inföhrt worrn. För jem stünn dat Steernbild as Teken för de Gerechtigkeit. De „süüdliche Scheer“ is eerst 1930 to de Wagg rekent worrn, as de Grenzen vun de Steernbiller dör de Internatschonale Astronoomsche Union (IAU) fastleggt worrn sünd. De Steern σ Librae is vörher noch as γ Scorpii betekent worrn.

 Objekten 
 Steerns 
 B F Naams o. annere Beteken Grött Lj Spektralklass β 27 Zuben-el-schemali (Zubeneschemali) 2,61m 120 B8 V α2 9 Zuben-el-dschenubi (Zubenelgenubi) 2,75m 77 A3 σ 20 Brachium, Cornu 3,29m 292 M3 III υ   3,60m θ 39  3,6m 120 K4 III τ 40  3,66m 400 B3 V γ 38 Zuben-el-Akrab  3,91m 152 G8 IV  16  4,47m ι   4,54m  37  4,61m κ   4,71m δ 13 Zuben-el-Akribi  4,4 bis 5,8m 304 B9.5 V ε   4,92m 11   4,93m  48  4,95m  42  4,97m λ   5,04m  36  5,13m α1   5,13m ν 21  5,19m  12  5,27m μ 7  5,32m 250 A1 + A5  41  5,36m η   5,41m  49  5,47m ξ2   5,48m ζ   5,53m  50  5,53m  32  5,64m  4  5,70m ξ1   5,78m  34  5,82m  18  5,88m  47  5,95m

De hellste Steern is β Lib, de en Afstand vun 120 Lichtjohren hett. Sien Naam Zuben-el-schemali kummt ut dat Araabsche un heet „nöördliche Scheer“ (vun’n Skorpion). γ Lib hett en Afstand vun ruchweg 152 Lichtjohren. He heet Zuben-el-Akrab, wat „Scheer vun’n Skorpion“ bedüüt.

 Dubbelsteerns 
 System Grötten Afstand α 2,8 /5,2m 231" ι 4,7/9,7m 8,5" μ 5,7m/6,6m 2,0"
De Steern α Lib is en Dubbelsteernsystem in ruchweg 77 Lichtjohren Afstand. De beiden Kumponenten staht 231″ ut’nanner un künnt dorüm al mit en eenfack Feernglas sehn warrn. Dat System liggt meist nipp un nau op de Ekliptik un warrt dorüm faken vun’n Maand bedeckt.

Dat Dubbelsteernsystem ι Lib is üm un bi 250 Lichtjohren wiet weg. Üm dat System to splitten bruukt een aver al en Teleskop mit tomindst 6 cm Apen.

 Ännerliche Steerns 
 Steern Grötten Periood Tyyp δ 4,9 bis 5,9m 2,327 Daag bedeckenännerlich

δ Lib is ruchweg 304 Lichtjohren wiet weg. He is bedeckenännerlich na den Tyyp Algol, de sien Helligkeit regelmatig ännert.

 Messier- un NGC-Objekten 
 Messier (M) NGC annere Grött Tyyp Naam  5897 8,6m Kugelsteernhopen 

 Annere enkelte Objekten 
En intressanten Steern in de Waag stellt Gliese 581 dor, en Ro’en Dwargsteern in 20,5 Lichtjohren Afstand, de ruchweg 50 mol swacker strahlt as uns Sünn (Spektralklass: M3,5; schienbor Helligkeit: 10,56). Na ne’este Forschung hett disse Steern tomindst veer planetaarsche Objekten in’n Ümloop (Exoplaneten).

 Weblenken 

 Steernbild Waag En fotograafsche Reis dör de Deerkreisbiller

Waag